گورجوستاندا حاکمیت‌دکی جورجو خیا‌لی پارتیسی، یئنی باش ناظیر اولا‌راق ایچ ایشلر ناظیری کیمی وظیفه ائدن جورج گاخاریانی نامیزد گؤستردی.
گورجو خیا‌لی پارتیسی، باشکند تیفلیس‌دکی مرکزینده یئنی باش ناظیر نامیزدینی معین‌لش‌دیرمک اوچون توپلانیب.
توپلانتی‌نین آردین‌دان آچیقلاما وئرن پارتی باشقانی بیدزینا ایوانیشویلی، پارتینین یئنی باش ناظیر نامیزدی اولا‌راق ایچ ایشلر ناظیری جیورجی گاخاریانی گؤستردیک‌لرینی بیلدیریب.
ایوانیشویلی،
من سیاسی شوراسی‌نین ایجلاسیندا پارتینین باشقانی اولا‌راق یئنی باش ناظیر نامیزدی جیورجی گاخاریانی گؤستردیم و تام دستک آلدیم". دئدی.
گاخاریا ایسه، نامیزد گؤستریلدیگی اوچون پارتیسینا تشککور ائده‌رک، یئنی ناظیرلر کابینه‌سی سیاهی‌سی‌نین بو گون پارلامنته تقدیم اولوناجاغینی دئییب.
آنایاسایا گؤره پارلامنتین، ایکی هفته عرضینده یئنی حکومتی تائید ائتمه‌سی لازیم‌دیر.
گورجوستان باش ناظیری ماموکا باختادز، دونن، سوسیال مئدیا حسابین‌دان وئردیگی آچیقلامادا، "وظیفه‌سینی یئرینه یئتیردیگینی" اساس گؤستره‌رک ایستعفا وئردیگینی آچیقلامیشدی.
